 Crna Gora

Adresa: Rimski trg 46

81000 Podgorica

Crna Gora

tel: +382 20 482 326

www. gov.me/mek

Ministarstvo ekonomskog razvoja i turizma

# Služba za pravne poslove, finansije i tehničku podršku

Broj: 016-037/23- 5914/2 20.09.2023.godine

Na osnovu člana 18 Zakona o upravnom postupku („Službeni list CG“, br. 56/14, 20/15, 40/16 i 37/17), člana 10 stav 1, člana 29 stav 1 tačka 1 i člana 30 stav 1 i 5 Zakona o slobodnom pristupu informacijama („Službeni list CG“, br. 44/12 i 30/17), postupajući po zahtjevu Nemanje Živaljevića ispred CIN-CG, zavedenom kod ovog Ministarstva pod brojem: 016-037/23-5914/1 od 14.09.2023.godine, v.d. sekretarke ministarstva na osnovu ovlašćenja broj 016-102/23-5926/1 od 15.09.2023.godine, donosi

**R j e š e nj e**

**I** **ODBIJA** **SE** zahtjev broj 016-037/23-5914/1 od 14.09.2023.godine, podnosioca Nemanje Živaljevića, ispred CIN-CG, kao neosnovan.

**II** Troškova postupka nije bilo.

**O b r a z l o ž e nj e**

Nemanja Živaljević, podnio je zahtjev za slobodan pristup informacijama, zaveden kod ovog Ministarstva pod brojem: 016-037/23-5914/1 od 14.09.2023.godine i istim zatražio pristup slijedećim informacijama:

* Koliko zasebnih sektora ima Ministarstvo ekonomskog razvoja i turizma?
* Koliko stalno zaposlenih radi u svim sektorima Ministarstva ekonomskog razvoja i turizma? Koliko njih ima diplome fakulteta ili više škole?
* Koliko je angažovanih u svim sektorima Ministarstvu po ugovoru o djelu?  Koliko njih ima diplome fakulteta ili više škole?
* Tražimo da nam se dostavi jasan pregled o svim stečenim visokoškolskim diplomama (uključujući i više škole)?
* Koliko je diploma stečeno na univerzitetskim jedinicama u Crnoj Gori, a koliko na univerzitetskim jedinicama u inostranstvu?
* Gdje su stečene, tj. na kom fakultetu ili visokoj školi?
* Gdje je diplome stekao rukovodeći kadar - ministar, njegovi pomoćnici, direktori direktorata i njihovi pomoćnici, savjetnici?

Članom 10 stav 1 Zakona o slobodnom pristupu informacijama propisano je da je informacija dokument ili dio dokumenta u pisanoj, štampanoj, video, zvučnoj, elektronskoj ili drugoj formi, uključujući i njihove kopije, bez obzira na sadržinu, izvor (autora), vrijeme sačinjavanja ili sistem klasifikacije.

Razmatrajući predmetni zahtjev, Ministarstvo ekonomskog razvoja i turizma je utvrdilo da se istim traži odgovor na postavljena pitanja, te da odgovore na ista Ministarstvo ne posjeduje u formi dokumenta ili dijelu dokumenta, odnosno, na način kako je informacija definisana shodno prethodno navedenom članu Zakona. S tim u vezi, nalazi da bi dostavljanje traženih informacija podrazumijevalo sačinjavanje nove informacije što je u suprotnosti sa članom 29 stav 1 tačka 1 Zakona o slobodnom pristupu informacijama kojim je između ostalog propisano, da će organ vlasti odbiti zahtjev za pristup informaciji, ako pristup informaciji zahtijeva ili podrazumijeva sačinjavanje nove informacije.

Ovim su se stekli uslovi za primjenu odredbe člana 30 stav 1 Zakona o slobodnom pristupu informacijama, kojom je između ostalog propisano da organ vlasti odlučuje rješenjem kojim dozvoljava pristup traženoj informaciji, odnosno ponovnu upotrebu informacija ili njenom dijelu ili zahtjev odbija.

Na osnovu izloženog, odlučeno je kao u dispozitivu rješenja.

**UPUTSTVO O PRAVNOJ ZAŠTITI:** Protiv ovog rješenja može se izjaviti žalba Savjetu Agencije za zaštitu ličnih podataka i slobodan pristup informacijama u roku od 15 dana od dana prijema rješenja, preko Ministarstva ekonomskog razvoja.

**V.D. SEKRETARKE**

**Milica Musović**

**Dostavljeno:**

* Podnosiocu zahtjeva
* u spise predmeta
* a/a